༄༅། །རྒྱུད་སྡེ་སྤྱིའི་རྣམ་པར་གཞག་པ་རྒྱུད་སྡེ་ཐམས་ཅད་ཀྱི་གསང་བ་གསལ་བར་བྱེད་པ་ཞེས་བྱ་བ་བཞུགས་སོ།།
505

མདོ་སྔགས་གཉིས་ཀྱི་ཁྱད་པར་སྐོར་
།རྒྱུད་སྡེ་སྤྱིའི་རྣམ་པར་གཞག་པ་རྒྱུད་སྡེ་ཐམས་ཅད་ཀྱི་གསང་བ་གསལ་བར་བྱེད་པ་ཞེས་བྱ་བ། བླ་མ་རྡོ་རྗེ་འཆང་ལ་གུས་པས་ཕྱག་འཚལ་ལོ།། ༡ གང་
ཞིག་ཕྱོགས་བཅུའི་རབ་འབྱམས་ཞིང་ན་ཡིད་བཞིན་ནོར་བུ་དཔག་བསམ་ཤིང་དང་བུམ་བཟང་སོགས།། ༢ འགྲོ་བ་ཀུན་གྱི་རེ་འདོད་སྐོང་བའི་ནུས་ལྡན་མ་ལུས་གང་གི་ཕྲིན་ལས་ཆ་ཙམ་
གྱིས།། ༣ ཟིལ་གྱིས་གནོན་བྱེད་བླ་མ་མཆོག་གང་གདུལ་བྱ་གང་གང་ཇི་ལྟར་འབྲས་བུ་དོན་གཉེར་བ། ༤ དེ་དང་དེ་ལྟར་ཕན་བདེ་ཀུན་འབྱུང་སངས་རྒྱས་བདེ་བའང་ཡིད་བཞིན་སྩོལ་
ལ་ཕྱག་འཚལ་ལོ།། ༥ རྡུལ་ཕྲན་ལས་འདས་ལུས་དང་མཚན་མེད་མཁའ་ལྟར་དང་བ་མཛེས་པའི་སྐུ།། ༦ བློ་དང་མཐུན་པར་རང་རང་སྐད་ཀྱིས་འགྲོ་ལ་ཆོས་སྟོན་གཞོམ་མེད་
:
506

2
གཉིས་
།གསུང༌།། ༧ སྲིད་དང་ཞི་བ་སྤྲོས་པ་མ་ལུས་དབྱིངས་སུ་ཞི་བའི་རྟེན་འབྲེལ་ཐུགས།། ༨ མཐའ་བཞི་ལས་གྲོལ་བདེ་བས་རྒྱུད་གང་རྡོ་རྗེ་འཆང་ལ་ཕྱག་
འཚལ་ལོ།། ༩ གང་ཞིག་རང་དོན་སྤངས་རྟོགས་ཕུན་ཚོགས་བརྙེས།། ༡༠ ཚད་མེད་འགྲོ་བ་སྲིད་མཚོ་ལས་བསྒྲལ་ཕྱིར། །ཆོས་ཚུལ་བསམ་གྱིས་མི་ཁྱབ་བསྟན་ན་ཡང༌།། ༡༡དེ་
ཁོ་ན་ཉིད་གཅིག་པུ་སྙིང་པོ་ཡིན།། ༡༢ དེ་ཉིད་སྟོན་པ་རྒྱུ་དང་འབྲས་བུ་ཡི།། ༡༣ ཐེག་པ་གཉིས་སུ་རྡོ་རྗེ་འཆང་བས་གསུངས།། ༡༤ ཟབ་ཅིང་རྒྱ་ཆེ་ཕ་རོལ་གཟིགས་པའི་
ཡུལ།། ༡༥ དོན་འདི་བདག་བློའི་སྤྱོད་ཡུལ་ག་ལ་ཡིན།། ༡༦ འོན་ཀྱང་བདག་ལྟའི་མ་རབས་གདུལ་བའི་ཕྱིར།། ༡༧ རྡོ་རྗེ་འཆང་ཉིད་མི་གཟུགས་སུ་སྤྲུལ་པའི།། ༡༨ བླ་མའི་དྲིན་
507

མདོ་སྔགས་གཉིས་ཀྱི་ཁྱད་པར་སྐོར་
གྱིས་རྒྱུད་དོན་ཕྱོགས་རེ་ཙམ།། ༡༩ རྟོགས་ཀྱི་མ་ལུས་ཆུབ་པ་མི་བདོག་ཀྱང༌།། ༢༠ བསླབ་གསུམ་ཁང་བཟང་སྡེ་སྣོད་རིན་ཆེན་གྱི།། ༢༡ ནོར་གྱིས་ཕྱུག་ཅིང་རྒྱུད་སྡེ་ཟབ་མོའི་དོན།། ༢༢ བསྒོམ་པས་རྟོགས་པས་ཟག་མེད་
ཡེ་ཤེས་ཅན།། ༢༣ ཐུགས་རྗེས་གཞན་དོན་ཕྲིན་ལས་གཙོར་མཛད་པའི།། ༢༤ བཤེས་གཉེན་ཁྱེད་ཀྱི་ལྷག་བསམ་དག་པའི་མཐུས།། ༢༦ རྒྱུད་སྡེ་ཀུན་གྱི་རབ་དབྱེ་གྱིས་ཤིག་ཅེས།། ༢༧ གསུང་གིས་བསྐུལ་བས་བདག་
གིས་ངོ་མ་ཆོག། ༢༨ དེ་ཕྱིར་རྣམ་གཞག་མདོར་བསྡུས་བྲི་བར་བྱ།། ༢༩ རྡོ་རྗེ་ཐེག་པའི་འཇུག་ངོགས་འཇུག་འདོད་ཅིང༌།། ༣༠ ཟབ་དོན་ལམ་གྱི་ནོར་བུ་ལེན་འདོད་ལ།། ༣༡ གྲུབ་གཉིས་རང་གཞན་དོན་འདོད་སྐྱེས་བུ་
རྣམས།། ༣༢ ཕྱོགས་འཛིན་སྤོངས་ལ་དད་བརྩོན་བློ་ཡིས་ཉོན།།
국국
འདིར་བདག་ཅག་གི་སྟོན་པ་མཚུངས་པ་མེད་པའི་བརྩོན་འགྲུས་དང་ཐུགས་རྗེ་མངའ་བ་དེས། མར་གྱུར་པའི་མཐའ་ཡས་པའི་སེམས་ཅན་རྣམས་དེ་ཁོ་ན་
ཉིད་མ་རིག་པའི་དབང་གིས་སྒྱུ་མ་ལྟ་བུའི་ཕུང་པོ་ལ་ང་དང་ང་ཡིར་འཛིན་པའི་སྟོབས་ཀྱིས་བསྒྲུབས་པའི་ལས་ཀྱི་འབྲས་བུ་སྡུག་བསྔལ་གྱི་རྦ་རླབས་དུ་མ་དང་ལྡན་པའི་གཏིང་མཐའ་མེད་པའི་འཁོར་བའི་རྒྱ་མཚོར། ཟོ་ཆུན་ཁྱུད་
བཞིན་དུ་འཁོར་བ་ལ་གཟིགས་ནས་ཐུགས་རྗེ་ཆེན་པོའི་དབང་གིས་བྱང་ཆུབ་ཀྱི་སེམས་བསྐྱེད་དེ། དཔག་ཏུ་མེད་པའི་བླ་མ་མཉེས་པར་བྱས་པ་ལས་ཐོབ་པའི་ཟབ་པ་དང་རྒྱ་ཆེ་བའི་ཐབས་མངོན་སུམ་དུ་མཛད་ནས་རང་དང་གཞན་གྱི་
508

།དོན་མཐར་ཕྱིན་པ། དབང་ཕྱུག་གི་ཡོན་ཏན་བརྒྱད་དང་ལྡན་པའི་རྣམ་པ་ཐམས་ཅད་མཁྱེན་པའི་ཡེ་ཤེས་བརྙེས་ནས་དཔག་ཏུ་མེད་ཅིང་མཐའ་ཡས་པའི་འཇིག་རྟེན་གྱི་ཁམས་རྣམས་སུ་བསམ་གྱིས་མི
ཁྱབ་པའི་རྣམ་འཕྲུལ་གྱིས་འགྲོ་བའི་དོན་མཛད་དེ། ཁྱད་པར་དུ་འཇིག་རྟེན་གྱི་ཁམས་འདིར་གདུལ་བྱའི་རིགས་རྣམ་པ་གཉིས་ལ་སྐུ་རྣམ་པ་གཉིས་ཀྱི་ཚུལ་དུ་སྣང་བའི་སྒོ་ནས་ཆོས་ཀྱི་སྒོ་བསམ་གྱིས་མི་ཁྱབ་པ་ཞིག་བསྟན་པ་ཡང་
ཐེག་པ་གསུམ་དུ་འདུས་ཏེ། མཚན་བརྗོད་ལས། ཐེག་པ་གསུམ་གྱི་ངེས་འབྱུང་ལ། །ཐེག་པ་གཅིག་གི་འབྲས་བུར་གནས། །ཞེས་དང༌། རྡོ་རྗེ་སྙིང་འགྲེལ་ལས། ཐེག་པ་གསུམ་གྱི་ངེས་འབྱུང་ལ། །ཐེག་པ་གཅིག་གི་འབྲས
༈བུར་གནས། །ཉན་ཐོས་རང་སངས་རྒྱས་དང་འདིར། །ཐེག་པ་ཆེན་པོ་གསུམ་པ་སྟེ། །སངས་རྒྱས་པ་ལ་བཞི་པ་དང༌། །ལྔ་པ་ཐུབ་པའི་དགོངས་པ་མེད། །ཅེས་གསུངས་པས། ཐེག་པ་གསུམ་དུ་འདུས་ཤིང༌། སྡེ་སྣོད་ཀྱི་བྱེ་
བྲག་གིས་གཉིས་སུ་འདུས་ཏེ། སྡེ་སྣོད་དག་ནི་གསུམ་མམ་གཉིས་ཀྱང་རུང༌། །ཞེས་ཐེག་པ་དམན་པའི་སྡེ་སྣོད་དང༌། ཐེག་པ་ཆེན་པོའི་སྡེ་སྣོད་གཉིས་སུ་འདུས་ལ། ཐེག་པ་ཆེན་པོའི་སྡེ་སྣོད་ལ་ཡང་རྒྱུ་མཚན་ཉིད་ཀྱི་ཐེག་པ་
དང༌། འབྲས་བུ་སྔགས་ཀྱི་ཐེག་པ་གཉིས་ལས། དང་པོ་མཚན་ཉིད་ཀྱི་ཐེག་པའི་རྣམ་པར་གཞག་པ་ནི་བསྟན་བཅོས་གཞན་དུ་གསལ་བར་བྱས་པས་དེར་ཤེས་པར་བྱའོ། །འབྲས་བུ་སྔགས་ཀྱི་ཐེག་པའི་རྣམ་གཞག་མདོ་ཙམ་བརྗོད་

མདོ་སྔགས་གཉིས་ཀྱི་ཁྱད་པར་སྐོར་
པར་བྱ་བ་ལ། ཕ་རོལ་ཏུ་ཕྱིན་པའི་སྡེ་སྣོད་ལས་སྔགས་ཀྱི་སྡེ་སྣོད་ཁྱད་པར་འཕགས་ཚུལ། ཁྱད་པར་དུ་འཕགས་པའི་རྒྱུད་སྡེའི་དབྱེ་བ། རྒྱུད་སྡེ་དེ་སངས་རྒྱས་ཀྱིས་ཇི་ལྟར་གསུངས་པའི་ཚུལ། དེའི་དོན་གཏན་ལ་དབབ་པ་དང
བཞིས་ངེས་པར་བྱའོ། །དང་པོ་ནི། ཚུལ་གསུམ་གྱི་སྒྲོན་མ་ལས། དོན་གཅིག་ན་ཡང་མ་རྨོངས་དང༌། །ཐབས་མང་དཀའ་བ་མེད་པ་དང༌། །དབང་པོ་རྣོན་པོས་དབང་བྱས་པས། །སྔགས་ཀྱི་བསྟན་བཅོས་ཁྱད་པར་
འཕགས། །འདི་ལྟར་གཉིས་སུ་མེད་པའི་རྣམ་པ་ཐམས་ཅད་མཁྱེན་པར་བཤད་པའི་འབྲས་བུ་ནི་སྔགས་དང་ཕ་རོལ་ཏུ་ཕྱིན་པའི་ཐེག་པ་ཆེན་པོ་གཉིས་ལ་ཁྱད་པར་མེད་པ་ཡིན་མོད་ཀྱི་འོན་ཀྱང་རབ་ཏུ་དབྱེ་བ་རྣམ་པ་བཞི་པོ་དེ་དག་
གིས་ཕ་རོལ་ཏུ་ཕྱིན་པའི་ཐེག་པ་ཆེན་པོ་ལས་སྔགས་ཀྱི་ཐེག་པ་ཆེན་པོ་ཉིད་ཁྱད་པར་དུ་འཕགས་པ་ཉིད་ཡིན་ནོ། །ཞེས་གསུངས་ལ། དེའི་ཁྱད་པར་བཞིའི་དང་པོ་ནི། དེ་ཉིད་ལས། མཁས་པ་སྙིང་རྗེ་ཆེར་ལྡན་པ། །དཔྱད་དེ་
ཐབས་ཀྱི་མཆོག་ལེན་ཞིང༌། །ཐ་མལ་པ་ཡི་ཐབས་སྨད་ནས། །མི་འཕོ་བ་ཡི་གནས་ཐོབ་བོ། །ཞེས་གསུངས་ཏེ། ཕར་ཕྱིན་ལ་སྤྱོད་པའི་བྱང་སེམས་རྣམས་ནི་སྦྱིན་སོགས་ལ་འཇུག་པ་ན་དེ་ཉིད་ལ་སྦྱིན་བྱ་དང༌། སྦྱིན་བྱེད་
དང༌། སྦྱིན་པ་པོའི་འབྲས་བུ་རྣམ་པར་དག་པའི་སྒོ་ནས་ཤེར་ཕྱིན་ལ་གནས་པར་འགྱུར་བས་ཤིན་ཏུ་མ་རྨོངས་ཀྱང་ཕྱིའི་སྦྱིན་སོགས་ལ་འཇུག་ཅིང་དབང་པོ་རྣོ་བ་མ་ཡིན་པས་དུས་རིང་པོས་ཚོགས་རྫོགས་པར་བྱེད་དོ།
།སྔགས་སྤྱོད་
510

2) আ
ལ་སྙིང་རྗེ་བསྐྱེད་དེ།
།པའི་བྱང་སེམས་རྣམས་ནི་སྦྱིན་པའི་ཕར་ཕྱིན་སོགས་རྫོགས་པའི་ཐབས་གང་ཡིན་དཔྱད་པས། མགོ་གཏོང་བ་ལ་སོགས་པས་ཐམས་ཅད་ཀྱི་འདོད་པ་ཅིག་ཅར་རྫོགས་པར་མི་ནུས་པས་ཕ་རོལ་ཏུ་མ་སོང་
བའི་ཕྱིར་ཕ་རོལ་ཏུ་ཕྱིན་པ་མ་ཡིན་པར་ཤེས་ནས་ཐབས་དེ་ལ་སྨད་ནས་ཐབས་ཀྱི་མཆོག་ཚོལ་ཏེ། དེའང་ཐབས་ཤེས་རབ་ཀྱི་བདག་ཉིད་ཀྱི་ཏིང་ངེ་འཛིན་ལས་གཞན་མེད་པའི་ཕྱིར། ཐབས་མཁས་པས་མཐའ་ཡས་པའི་སེམས་ཅན་
བསྐྱེད་དེ། ཡུལ་མཐའ་ཡས་པའི་བདག་ཉིད་ཀྱི་ཐབས་ཤེས་རབ་གཉིས་མེད་ཀྱི་ཏིང་ངེ་འཛིན་རབ་ཏུ་རྟོགས་སོ། །དེ་ནི་ཕྱོགས་ཆད་པ་མེད་པ་དང༌། རྒྱུན་མི་འཆད་པར་གོམས་པས་སྤངས་རྟོགས་མཐར་ཕྱིན་ནས་ཡིད་
* བཞིན་གྱི་ནོར་བུ་ལྟར་སེམས་ཅན་ཐམས་ཅད་ཀྱི་འདོད་པ་ཡོངས་སུ་རྫོགས་པར་བྱེད་པས་ཐ་མལ་པའི་མགོ་བོ་སྦྱིན་པ་སོགས་ལས་ཐབས་མཆོག་ཏུ་གྱུར་པས་སྦྱིན་པའི་ཕར་ཕྱིན་རྫོགས་པ་ཡིན་ནོ། །དེ་ཉིད་ནི། སེམས་ཅན་དོན་བྱ་ལ་
སོགས་པའི་ཚུལ་ཁྲིམས་གསུམ་དང༌། སྤྲུལ་པའི་ཚོགས་ཀྱིས་སྲོག་ཆགས་ལ་ཕན་འདོགས་ཤིང་གཞན་གྱིས་གནོད་པ་བྱས་པ་བཟོད་པ་བཟོད་པའི་དང༌། དོན་དང་དགོས་པ་ཐམས་ཅད་ཅིག་ཅར་ཐོབ་བྱེད་བརྩོན་འགྲུས་ཀྱི་
དང་། བསམ་གཏན་ཐམས་ཅད་ཀྱི་གནས་ཀྱིི་ཏིང་ངེ་འཛིན་ཐོབ་པས་བསམ་གཏན་གྱི་དང༌། ཤེར་ཕྱིན་ཡང་འདི་རྫོགས་པས་རྫོགས་པར་འགྱུར་བའི་ཕྱིར་ཕར་ཕྱིན་དྲུག་ཡོངས་སུ་རྫོགས་ལ། དེ་རྫོགས་པས་ཐབས་སྟོབས་སྨོན་ལམ་

མདོ་སྔགས་གཉིས་ཀྱི་ཁྱད་པར་སྐོར་
ཡེ་ཤེས་བཞིའང་རྫོགས་པའི་ཕྱིར་ཐབས་ལ་མ་རྨོངས་པ་ཡིན་ནོ། །གཉིས་པ་ནི། སེམས་ཅན་ཀུན་དོན་ལེགས་བསྒྲུབ་ཕྱིར། །བློ་ཆེན་ལ་ནི་ཐབས་ཐམས་ཅད། །དབྱེ་བ་རྣམ་བཞིར་མཚུངས་ཀྱི་མཆོག །འགྲོ་བའི་སྟོན་པས་
གསུངས་པ་ཡིན། །ཞེས་ཏེ། ཚུལ་གཞན་ལས་དཀའ་ཐུབ་དང་སྡོམ་པ་སོགས་མཐོ་རིས་དང་ཐར་པའི་ཐབས་སུ་གསུངས་ལ། སེམས་ཅན་ཐམས་ཅད་ཀྱིས་དེ་སྤྱོད་མི་ནུས་ཀྱི། ལ་ལ་ཤིན་ཏུ་ཞི་བའི་ལས་ལ་སྤྱོད་པ་ཡོད་པས་དེའི་
དབང་དུ་བྱས་ནས་གསུངས་ཀྱི། དེས་ཐམས་ཅད་རྗེས་སུ་འཛིན་མི་ནུས་སོ། །གསང་སྔགས་ནི་སེམས་ཅན་ཐམས་ཅད་དགེ་བ་ལ་སྦྱོར་བའི་ཕྱིར་གསུངས་ཏེ། དེ་ཡང་རང་ངམ་བླ་མས་རང་བཞིན་མཚོན་པར་བྱས་ཏེ། རྨི་ལམ་
བརྟག་པའམ།_མེ་ཏོག་བབས་པའམ། ཡེ་ཤེས་དབབ་པའམ། ཕྱག་རྒྱ་བཅིང་བ་སོགས་སམ་སྤྱོད་པའི་སྒོ་ནས་མཚོན་ཏེ་འདོད་ཆགས་ལ་སོགས་པ་ཉོན་མོངས་གང་ལ་ལྷག་པར་སྤྱོད་པ་ཡིན་ཤེས་པར་བྱས་ནས་དེའི་རིགས་ཀྱི་
བདག་པོ་ཡང་ངོས་བཟུང་སྟེ་འདོད་ཆགས་ཤས་ཆེ་ན་འོད་དཔག་མེད་བསྐྱེད་དེ་མཆོད་ནས། རང་གི་སྔགས་དང་ཕྱག་རྒྱ་རྗེས་སུ་དྲན་པས་འདོད་ཆགས་ཆེན་པོའི་ཚུལ་གྱིས་ཏིང་ངེ་འཛིན་ལ་བཞུགས་ལ་སྙིང་རྗེས་ཁྱབ་པའི་དགའ་བའི་
བདག་ཉིད་ཅན་རྟོག་པ་ཐམས་ཅད་སྤངས་པ་ཡིན་ནོ། །དེ་བཞིན་དུ་གཏི་མུག་ལ་སོགས་པའི་སེམས་སེམས་བྱུང་རྣམས་རྣམ་སྣང་ལ་སོགས་པ་སངས་རྒྱས་དང༌། བྱང་ཆུབ་སེམས་དཔའ་དང༌། ཁྲོ་བོ་དང་ཁྲོ་མོ་བསྐྱེད་པ་སོགས་
512

།རྒྱུད་སྡེ་སོ་སོ་དང་མཐུན་པར་བྱས་ཏེ་ཐུགས་རྡོ་རྗེའི་ཏིང་ངེ་འཛིན་ནོ། །དེ་ལྟར་ཕྲ་བ་སེམས་སེམས་བྱུང་ལ་སེམས་འཇོག་མི་ནུས་པ་ངག་གི་བརྗོད་པའི་སྒོ་ནས་འདོད་ཆགས་རྡོ་རྗེའི་ངོ་བོ་ཉིད་ལ་འཇུག་པ་
ལ་གསུང་རྡོ་རྗེའི་ཏིང་ངེ་འཛིན་ལ། ཨོཾ་ཨཱཿཧཱུཾ་རྣམ་སྣང་དང་འོད་དཔག་མེད་དང་མི་བསྐྱོད་པའི་སྙིང་པོ་ཡིན་ལ། དེ་བཞིན་དུ་ཡི་གེ་གཞན་དང་གཞན་གྱིས་བསྟན་པའི་སྔགས་ཇི་སྙེད་པ་ཐམས་ཅད་དེ་བཞིན་གཤེགས་པ་ལྔའི་སྔགས་
ལས་བྱུང་བ་ཡིན་པས་རང་རང་གི་དེ་ཁོ་ན་ཉིད་ལ་ཞུགས་ནས་རང་རང་གི་བདག་པོའི་རྣལ་འབྱོར་གྱིས་རང་རང་གི་ལས་བྱེད་པ་ཡིན་ནོ། །དཔེར་ན་ཨ་ཨི་རྀ་ཨུ་ལྀ་ཐུང་བ་ལྔ་རིགས་ལྔ་དང༌། རིང་བ་ལྔ་ཡུམ་ལྔའི་སྔགས་ཡིན་པ་
“ལྟ་བུ་སྟེ་སྔགས་གང་ཡིན་པ་དེ་ལྷ་གང་ཡིན་པ་དེའི་ངོ་བོ་ཉིད་དུ་བསམ་ལ་བཟླ་ཞིང་དེ་ཁོ་ན་ཉིད་ལ་སེམས་བཞག་ན་སྡིག་པ་འཛད་ཅིང་ཚོགས་རྫོགས་པར་བྱེད་དེ། གསུང་རྡོ་རྗེའི་ཏིང་ངེ་འཛིན་ཡིན་ནོ། །རགས་པའི་ཡུལ་ལ་ཞེན་པ་
ཐོག་མར་ཕྲ་མོ་སྒོམ་པ་ལ་སྦྱོར་མི་ནུས་པ་ལ་རགས་པ་སྐུའི་དཀྱིལ་འཁོར་སྟོན་པ་ནི་རྒྱུད་རྣམས་ལས་འབྱུང་བ་བཞིན་རྟེན་དང་བརྟེན་པར་བཅས་པའི་དཀྱིལ་འཁོར་བསྐྱེད་དེ་སྔགས་བཟླ་ཞིང་དེ་ཁོ་ན་ཉིད་དུ་ཐིམ་པར་བྱས་ན་ཞེ་སྡང་ལ་
སོགས་པ་རྟོག་པའི་དྲི་མ་དང་བྲལ་ནས་རིམ་གྱིས་ཆོས་ཀྱི་དབྱིངས་ལ་འཇུག་པར་འགྱུར་བ་ཡིན་ཏེ། ཏིང་ངེ་འཛིན་གསུམ་གྱིས་ཀྱང་རྣམ་མཁྱེན་ཐོབ་པས་འབྲས་བུ་ཁྱད་མེད་ཀྱང་དངོས་དང་བརྒྱུད་ནས་བསྐྱེད་པའི་ཁྱད་ཡོད་དེ། དེ་

ལྟར་དཀྱིལ་འཁོར་གསུམ་བསྒོམ་པས་ཆགས་སོགས་ཉིད་ཐབས་ཀྱི་སྒོར་བསྟན་པ་ནི་རིགས་ཏེ་ཆོས་ཐམས་ཅད་རང་བཞིན་གྱིས་རྣམ་པར་དག་པར་གསུངས་པའི་ཕྱིར། འདིར་ཆགས་སོགས་སྤང་བྱའམ། ཆགས་བྲལ་སོགས་བླང་
བྱ་མེད་དེ་ཕྱིན་ཅི་མ་ལོག་པའི་དེ་ཁོ་ན་ཉིད་རྟོགས་པས་ཡང་དག་པའི་ལྟ་བ་སྐྱེ་ལ། དེས་གྲོལ་བར་འགྱུར་བའི་ཕྱིར། ཇི་སྐད་དུ། འདི་ལ་བསལ་བྱ་ཅི་ཡང་མེད། །གཞག་པར་བྱ་བ་ཅུང་ཟད་མེད། །ཡང་དག་ཉིད་ལ་ཡང་དག་
ལྟ། །ཡང་དག་མཐོང་ན་རྣམ་པར་གྲོལ། །ཞེས་གསུངས་སོ། །དེས་ན་སེམས་ཅན་གྱི་བསམ་པ་དང་བག་ལ་ཉལ་མཁྱེན་ནས་གང་ལ་གང་འོས་སུ་རྒྱུད་སྡེ་བཞིར་སྤྲོས་ནས་གསུངས་པས་ཐབས་མང་བ་ཡིན་ནོ། །གསུམ་པ་
ནི། གང་ཞིག་གང་དུ་ཇི་ལྟར་འདོད། །དེ་ཉིད་དེ་ལ་ངེས་སྦྱོར་ཞིང༌། །འདོད་པའི་དོན་ནི་ཐོབ་མཛད་པའི། །དམ་པའི་དོན་ནི་ཐུབ་པས་གསུངས། །ཞེས་ཏེ། སེམས་ཅན་དང་ཡུལ་གང་དུ་དུས་གང་གི་ཚེ་རང་ཉིད་ཇི་ལྟར་འདོད་ ཚོ་
པ་དེ་ལ་ངེས་པར་སྦྱོར་ཞིང་ཐབས་བདེ་བ་ཉིད་ཀྱིས་བྱང་ཆུབ་ཐོབ་པར་མཛད་པ་ཡིན་ཏེ། ཇི་སྐད་དུ། སྐྱེ་བོ་མི་བཟད་པ་ཡི་ལས། །གང་དང་གང་གིས་འཆིང་འགྱུར་བ། །ཐབས་དང་བཅས་ན་དེ་ཉིད་ཀྱིས། །སྲིད་པའི་འཆིང་བ་
ལས་གྲོལ་འགྱུར། །ཞེས་སོ། །དེས་ན་སྔགས་ཀྱི་ཐེག་པར་དཀའ་བ་སྤྱོད་པ་མི་སྟོན་ལ། ཕར་ཕྱིན་དུ་ཅི་ནས་ཀྱང་དཀའ་བ་མེད་པའི་མིང་དང་ལྡན་པ་ཉིད་བྱང་ཆུབ་པ་ཡིན་པ་དེ་ལྟར་ནི་ཐམས་ཅད་དུ་སྟོན་པར་མཛད་པ་ཡིན་ནོ། །
མདོ་སྔགས་གཉིས་ཀྱི་ཁྱད་པར་སྐོར་

আ
།དེར་ནི་མིང་ཙམ་བཀག་པ་ཡིན་ནོ་ཞེ་ན། མིང་བཀག་པས་དཀའ་བ་བཀག་པར་འགྱུར་བ་མ་ཡིན་ནམ། གང་བྱེད་པ་ན་དཀའ་བའི་མིང་འཇུག་པ་དེ་དཀའ་བ་ཡིན་གྱི་བྱ་བ་ཙམ་ནི་མ་ཡིན་ཏེ། བྱང་
སེམས་གཞན་དོན་དུ་མགོ་གཏང་བ་ལ་དགའ་བ་ཐོབ་པ་ལ་བདེ་བའི་མིང་འཇུག་ན་དེ་ཇི་ལྟར་དཀའ་བ་ཡིན། གཞན་ལ་དཀའ་བར་གྲགས་སོ་ཞེ་ན། དེ་ལྟར་ན་གསང་སྔགས་ཀྱི་ཐབས་ཀྱི་སྒོ་ནས་གདུལ་བྱའི་འདོད་དོན་ཅིག་ཅར་བྱེད་
པའང་གཞན་ལ་དཀའ་བར་གྲགས་པས་མཉམ་པར་འགྱུར་རོ། །དེ་བས་ན་དགའ་བ་ནི་འདིར་དོན་ཅུང་ཟད་ལ་སྦྱར་ནས་བཤད་པ་མ་ཡིན་པས་དཀའ་བའི་མིང་ཅན་དུ་རིགས་པ་མ་ཡིན་ནོ། །དེས་ན་མིང་བཀག་པས་དོན་ཡང་བཀག་
སྟེ། དེ་ཁོ་ན་ཉིད་ཀྱི་རྣལ་འབྱོར་པ་ཉིད་ཀྱི་དོན་ཕུན་སུམ་ཚོགས་པར་བསྟན་ནོ། །དེས་ན་དཀའ་སླ་ནི་བྱ་བ་མི་གཙོ་ཡི། འདོད་པ་གཙོ་བས་